Ингеборг Бахман
Големият товар

Превод от немски: Венцеслав Константинов, —

chitanka.info

Големият товар на лятото е вдигнат,

край кея слънчевият кораб е готов,

щом чайка нададе зад теб последен зов.

Големият товар на лятото е вдигнат.

Край кея слънчевият кораб е готов,

в лика на фигурите, пазещи от бури,

пълзи нескритата усмивка на лемури.

Край кея слънчевият кораб е готов.

Щом чайка нададе зад теб последен зов,

от запад заповед пристига за разплата;

но ти с очи ще се удавиш в светлината,

щом чайка нададе зад теб последен зов.

1952

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.